“Emportats”, primera representació d'esta setmana a l'Off Romà
07 d’agost 2017

Els Jardins de l'Antic Sanatori, al Centre Cívic del Port de Sagunt, acolliran demà, dimarts 7 d'agost a les 20.30 h, l'espectacle _Emportats_ de la companyia La Trócola Circ. Es tracta d'una funció gratuïta destinada a tots els públics amb una durada de 50 minuts.

  
_Emportats_ és un espectacle circense que fusiona acrobàcies, malabars i música en directe, on la coordinació i precisió dels intèrprets supera els límits establits. Un elenc de 6 artistes, entre acròbates i músics, participen en l'obra del director artístic Lucas Escobedo.

  
La representació forma part de la programació de l'Off Romà, secció del festival Sagunt a Escena, en la qual es podrà gaudir fins a setembre de múltiples disciplines artístiques, com el teatre, la dansa o el circ.

 ![](/media/ebfdb2hx/99-20140315-414-editar.jpg)

*   [](http://www.facebook.com/sharer.php?u=https://aytosagunto.es/va/actualitat/emportats-primera-representacio-d-esta-setmana-a-l-off-roma/ "Facebook")
*   [](http://twitter.com/share?url=https://aytosagunto.es/va/actualitat/emportats-primera-representacio-d-esta-setmana-a-l-off-roma/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/emportats-primera-representacio-d-esta-setmana-a-l-off-roma/ "Linked In")
*   [](mailto:?body=https://aytosagunto.es/va/actualitat/emportats-primera-representacio-d-esta-setmana-a-l-off-roma/)